OpenLLM-France/wikimedia huggingface dataset:
# Caribou (Maine)

Caribou és una ciutat del Comtat d'Aroostook a l'estat de Maine (EUA). Segons el cens dels Estats Units del 2000 tenia 8.312 habitants.

## Demografia

Segons el cens del 2000, Caribou tenia 8.312 habitants, 3.517 habitatges, i 2.324 famílies. La densitat de població era de 40,5 habitants per km².
Dels 3.517 habitatges en un 27,7% hi vivien nens de menys de 18 anys, en un 52,9% hi vivien parelles casades, en un 9,7% dones solteres, i en un 33,9% no eren unitats familiars. En el 28,7% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,84.
Per edats la població es repartia de la següent manera: un 22,5% tenia menys de 18 anys, un 6,6% entre 18 i 24, un 27,3% entre 25 i 44, un 26,2% de 45 a 60 i un 17,6% 65 anys o més.
L'edat mediana era de 41 anys. Per cada 100 dones de 18 o més anys hi havia 88,8 homes.
La renda mediana per habitatge era de 29.485 $ i la renda mediana per família de 38.378 $. Els homes tenien una renda mediana de 29.202 $ mentre que les dones 20.737 $. La renda per capita de la població era de 16.061 $. Entorn del 8,4% de les famílies i el 12,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Caribou». American Fact Finder. Oficina del Cens dels Estats Units, 12-01-2010. Arxivat de l'original el 14 de febrer 2020. [Consulta: 7 agost 2010].
* ↑ «Geographic Comparison Table- Caribou». American Fact Finder. Oficina del Cens dels Estats Units, 12-01-2010.
# Catalina (cràter)

Catalina és un cràter de l'asteroide del tipus Apol·lo, Itokawa, situat amb el sistema de coordenades planetocèntriques a -17 ° de latitud nord i 14 ° de longitud est. Fa un diàmetre de 0.02 km. El nom va ser fet oficial per la UAI el 18 de febrer de 2009 i fa referència a la serra de Santa Catalina, Santa Catalina Mountains, muntanyes al nord de Tucson (Estats Units d'Amèrica) on es troben dos dels tres observadors que participen en el Catalina Sky Survey.

## Referències

* ↑ "Catalina (cràter)". Gazetteer of Planetary Nomenclature. USGS Astrogeology Research Program. (anglès)
# Casa Carlets

La Casa Carlets o Mas de Carlets és una masia del poble de Castissent, a l'antic terme de Fígols de Tremp, pertanyent actualment al municipi de Tremp. Està situada al sud-est del turó on hi ha l'església de Castissent, a la partida de la Pardina. És al sud-est de Casa Batlle, a ponent de lo Serrà i al sud-oest del turó del Pica Moixó i del Tossal de l'Aleixó, a prop del límit sud-occidental del terme municipal, limítrof amb Sant Esteve de la Sarga, al lloc on hi ha el Pas del Llop.
Es tracta d'un conjunt d'edificis que comprèn habitatge, diversos corrals i pallers, un celler, un recinte tancat on hi ha coberts i per acabar una nau industrial. L'habitatge està format per diferents cossos junts i consta de dues plantes. La part central de l'edifici trobem dues arcades adovellades que donen accés a l'interior. L'aparell és de pedra del país sense treballar rejuntada amb fang. El parament es mostra sense arrebossar. Les obertures estan distribuïdes sense ordre. A la segona planta hi ha dos balcons ampitats amb barana de ferro. La coberta està formada per un embigat de fusta cobert de teula ceràmica.

## Referències

* ↑ «Mas de Carlets». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 4 desembre 2016].
# Joncet (els Masos)

Joncet, o Lloncet és un dels quatre nuclis de població que formen la comuna dels Masos, a la comarca del Conflent (Catalunya del Nord).
És a prop del centre de la comuna dels Masos.

## Etimologia

Joan Coromines, en el seu Onomasticon Cataloniae, explica que Joncet prové de juncetum (joncar), col·lectiu en -etum de juncus (jonc).

## Història

Originalment se l'anomenà Vincitellum, com consta en una donació que el comte Guifré II de Cerdanya va fer el 1035 al monestir de Cuixà, i que el situa al municipi de Marqueixanes, on encara hi romania a finals del segle xvi, igual que hi romanien els pobles d'Avellanet, Llonat i el Roure que en el futur s'integrarien igualment als Masos. Vincitellum rebé posteriorment el nom de Joncet (Juncet, 1371 i també a finals del segle xvi), potser pel seu lloc d'encreuament de camins, del llatí junctum o tal vegada per la presència de joncars. Modernament el nom s'ha canviat per Lloncet, sembla que per evitar confusions amb el llogaret homònim, pertanyent a la comuna de Serdinyà.

## Bibliografia

* Becat, Joan. «83 - Els Masos». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Coromines, Joan. «Joncet». A: Onomasticon Cataloniae: Els noms de lloc i noms de persona de totes les terres de llengua catalana. Barcelona: Curial Edicions Catalanes i la Caixa, 1995 (Onomasticon Cataloniae, IV D-J). ISBN 84-7256-825-3.
* Ponsich, Pere; Lloret, Teresa; Gual, Raimon. «Els Masos». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
* Teixidó i Puigdomènech, Francesc. Pesos, mides i mesures al Principat de Catalunya i als comtats de Rosselló i Cerdanya a finals del segle xvi (1587-1594), vol. IV (PDF). Barcelona: Fundació Noguera, 2009, p. 1723. ISBN ISSN 1243-2032. Arxivat 2014-03-06 a Wayback Machine.

## Referències

* ↑ La forma Lloncet és la que presenta el Nomenclàtor toponímic de la Catalunya del Nord, i el criteri d'aquest és el que se segueix a la viquipèdia en català. La forma Joncet és la defensada per la Gran Enciclopèdia Catalana i altres fonts, que consideren Lloncet com un error, cosa que també fa Joan Coromines. Vegeu «Los Masos (Tosti)». Arxivat de l'original el 2011-09-10. [Consulta: 8 novembre 2012]. «erreur du XXe siècle qu'il faudrait corriger»
* ↑ Joncet, o Lloncet, en els ortofotomapes de l'IGN
* ↑ Coromines, 1995.
* ↑ Així ho reprodueix Francesc Teixidó i Puigdomènech a Pesos, mides i mesures al Principat de Catalunya i als comtats de Rosselló i Cerdanya a finals del segle xvi (1587-1594) Arxivat 2014-03-06 a Wayback Machine. vol. IV Barcelona: Fundació Noguera, 2009 p. 1723
* ↑ La généalogie en Catalogne nord: Los Masos

## Enllaços externs

* Breus notes descriptives Arxivat 2013-05-03 a Wayback Machine. (francès)
# Ambroise Marie François Joseph Palisot de Beauvois

Ambroise Marie François Joseph Palisot, Baró de Beauvois 27 de juliol de 1752, Arràs - 21 de gener de 1820, París, va ser un botànic i naturalista francès.
La seva signatura abreujada com a botànic és:P.Beauv.
Palisot, encara que rebé formació com a botànic amb Jussieu, recollí insectes a Oware, Benin, Saint Domingue, i els Estats Units, durant el període 1786 – 1797. Junt amb Frederick Valentine Melsheimer, va ser un dels primers entomòlegs a descriure insectes d'Amèrica. Coleòpters familiars com Canthon viridis, Macrodactylus angustatus i Osmoderma scabra van ser primer descrits per ell.
En botànica classificà Lycopodiaceae i Selaginellaceae.

## Obres

* Ueber die Einwohner des Königreichs Benin auf der Westküste des Tropischen Afrika or As to the inhabitants of the Kingdom of Benin on the West Coast of Tropical Africa (Industrie-Comptoirs, Weimar, 1801)].
* Mémoire sur les palmiers au général et en particulier sur un nouveau genre de cette famille (Paris, 1801)
* Prodrome des cinquième et sixième familles de l'Æthéogamie, les mousses, les lycopodes (1805)
* Essai d'une nouvelle agrostographie (1812)
* Réfutation d'un écrit intitulé resumé des temoignages, etc., touchant la traite des nègres (1814)
* Flore d'Oware et de Benin (1804-1821, 2 v. 120 plates)
* Insectes recueillis en Afrique et en Amérique (Paris, 1805-1821, 90 plates)
* Muscologie ou traité sur les mousses (1822)
El tercer volum de les "Transactions of the Philosophical Society of Philadelphia" conté un document sobre plantes criptogàmiques, i el quart, un sobre una nova planta de Pennsilvània (la Heterandra raniformis) i sobre una nova espècie de serp de cascavell, etc. La seva “Description du mur naturel dans la Caroline du Nord” apareix al vol. VIII dls "Annales du muséum d'histoire naturelle" (París, 1811), i va ser reimprès a "Warren's Description of the United States" (vol. I).

## Referències

* ↑ TrueScans Title Page from As to the inhabitants of the Kingdom of Benin on the West Coast of Tropical Africa] Arxivat 2011-08-31 a Wayback Machine.,Industrie-Comptoirs, Weimar, 1801

## Enllaços externs

* Palisot biography - Scarab Workers
* Insectes Recueillis en Afrique et en Amérique (Paris: 1805) Arxivat 2018-03-11 a Wayback Machine. - digital facsimile, Linda Hall Library
# LibreOffice Impress

LibreOffice Impress és el programa de presentacions, de codi obert, del paquet ofimàtic LibreOffice. És una nova branca del projecte d'OpenOffice.org Impress. Impress un programa de presentacions similar a Microsoft PowerPoint.
Com en tot el paquet de LibreOffice, es pot utilitzar en una varietat de plataformes, incloent Microsoft Windows, Linux i Macintosh.

## Referències

* ↑ «LibreOffice: Features of Impress». The Document Foundation, 2011. Arxivat de l'original el 2011-11-17. [Consulta: 4 setembre 2011].
* ↑ «LibreOffice: System Requirements». The Document Foundation, 2011.

## Vegeu també

             A Wikimedia Commons hi ha contingut multimèdia relatiu a: LibreOffice Impress
* OpenOffice.org Impress
# Cantó de Sant German de l'Erm

El cantó de Saint-Germain-l'Herm és un cantó francès del departament del Puèi Domat, a la regió d'Alvèrnia-Roine-Alps. Està inclòs en el districte d'Embèrt, té 10 municipis i el cap cantonal és Sant German de l'Erm.

## Municipis

* Aix-la-Fayette
* Chambon-sur-Dolore
* Condat-lès-Montboissier
* Échandelys
* Fayet-Ronaye
* Fournols
* Saint-Bonnet-le-Bourg
* Saint-Bonnet-le-Chastel
* Sainte-Catherine
* Sant German de l'Erm

## Història

Llista dels consellers generals successius :
| Data d'elecció | Identitat | Partit |
| 1961-1973 | Léon Barthelay | SFIO, després PS |
| 1973-2004 | Georges Chometon | UDF |
| 2004- | Dominique Giron | Divers gauche |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 3.393 | 3.714 | 3.152 | 2.779 | 2.468 | 2.310 | 2.200 |

## Vegeu també

* Cantons del Puèi Domat
# Família de flors V

Família de flors V (Blumenfamilie V en alemany i Flower Family V en anglès) és un quadre d'estil expressionista pintat el 1922 per Paul Klee. Actualment forma part de la col·lecció del Museu Guggenheim de Nova York.
L'estil de Klee era altament particular, influenciat per moviments com ara l'expressionisme, el cubisme i el surrealisme. Tant ell com el seu amic, el pintor rus Vassili Kandinski, van ser professor de l'escola Bauhaus d'art, disseny i arquitectura. La seva obra reflecteix el seu humor sec i la seva perspectiva sovint infantil, els seus estats d'ànims i creences personals però també la seva musicalitat.

## Referències

* ↑ «COLLECTION ONLINE - Flower Family V» (en anglès). Guggenheim Museum. [Consulta: 30 abril 2016].
* ↑ «Flower Family V» (en anglès). ArtStack. Arxivat de l'original el 4 de juny 2016. [Consulta: 30 abril 2016].
# Akysis maculipinnis

Akysis maculipinnis és una espècie de peix de la família dels akísids i de l'ordre dels siluriformes.

## Morfologia

* Els mascles poden assolir els 3,1 cm de llargària total.
* Nombre de vèrtebres: 31-32.

## Hàbitat

Viu a canals fluvials fangosos

## Distribució geogràfica

Es troba a Àsia: rius Mekong i Chao Phraya a Tailàndia.

## Vàlua econòmica

No se'n troba als mercats locals.

## Referències

* ↑ uBio (anglès)
* ↑ Bleeker P. 1858. De visschen van den Indischen Archipel. Beschreven en toegelicht. Siluri. Acta Soc. Sci. Indo-Neerl. v. 4. i-xii + 1-370.
* ↑ BioLib (anglès)
* 1 2 FishBase (anglès)
* ↑ FishBase (anglès)
* ↑ Rainboth, W.J. 1996. Fishes of the Cambodian Mekong. FAO Species Identification Field Guide for Fishery Purposes. FAO, Roma, Itàlia. 265 p.

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313. ISBN 0-86622-131-X.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Fowler, H. W. 1934. Zoological results of the third De Schauensee Siamese Expedition, Part I.--Fishes. Proc. Acad. Nat. Sci. Phila. v. 86: 67-163, Pl. 12.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Ng, H.H. i M. Kottelat 1998. The catfish genus Akysis Bleeker (Teleostei: Akysidae) in Indochina, with descriptions of six new species. J. Nat. Hist. 32:1057-1097.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Celebration Day (pel·lícula)

Celebration Day (en català Dia de Celebració) és una pel·lícula concert de la banda de rock anglesa Led Zeppelin, enregistrada a l'Ahmet Ertegun Tribute Concert del 10 de desembre de 2007, a l'O2 Arena de Londres. Rep el mateix nom que una de les seves cançons de l'àlbum Led Zeppelin III.
La pel·lícula es va estrenar el 17 d'octubre de 2012, només a certs cinemes i per un temps limitat. El 19 de novembre d'aquell mateix any es va publicar en diversos formats d'àudio i de vídeo. L'actuació, la pel·lícula i l'àlbum han rebut alabances dels crítics des de llavors.

## Llistat de pistes
### Extres de vídeo

* Assajos a Shepperton
* Imatges de la BBC

## Personal
### Led Zeppelin

* Jason Bonham – bateria, percussió, segones veus a «Good Times Bad Times» i «Misty Mountain Hop»
* John Paul Jones – baix elèctric, teclats
* Jimmy Page – guitarra, producció
* Robert Plant – veu, harmònica a «Nobody's Fault But Mine», pandereta a «In My Time of Dying» i «Stairway to Heaven»

### Personal addicional

* Big Mick – mescles en directe
* Dick Carruthers – direcció
* John Davis – masterització
* Alan Moulder – mescles de la gravació
* Victor Riva – efectes especials

## Referències

* ↑ Dawtrey, Adam. «'Zeppelin' film grosses $2 mil in one night». Variety. Penske Business Media, 26-10-2012. [Consulta: 31 juliol 2014].

## Enllaços externs

* Celebration Day - Lloc web oficial
# Jonathan Brown

Jonathan Brown (Springfield, 15 de juliol de 1939 - Princeton, 17 de gener de 2022) va ser un hispanista estatunidenc, radicat a Espanya. Era considerat la màxima autoritat mundial en l'estudi de la vida i obra de Diego Velázquez.

## Biografia

Catedràtic de Belles Arts a l'Institute of Fine Arts de la Universitat de Nova York, va ser col·laborador de nombrosos museus d'art dels Estats Units, com el Metropolità de Nova York.
Era un reconegut especialista en l'art espanyol dels segles xvi i xvii, especialment en Diego Velázquez. Cap a 1999 va ser designat comissari de Velázquez, Rubens y Van Dyck, exposició organitzada pel Museu del Prado en commemoració al IV centenari del naixement del geni sevillà.
Durants l'anys 1992, 1998 i 2002 va impartir cursos al museu del Prado, col·laborant en les exposicions El retrato en el Museo del Prado; Obras maestras de Velázquez, IV centenario y El Greco. Obras maestras.
Membre de la Reial Acadèmia de Belles Arts de San Fernando i de la fundació Duques de Soria, li va ser lliurada la Medalla Alfons X de l'any 1996.

## Obres

* Imágenes e ideas en la pintura española del si­glo XVII (1981)
* Velázquez, pintor y cortesano (1986)
* Un palacio para el rey: el Buen Retiro y la corte de Felipe IV (1981; el 2003 en va fer una nova versió amb John Elliott)
* La edad de oro de la pintura en España (1990)
* El triunfo de la pintura. Sobre el coleccionismo cortesano en el siglo XVII (1995)
* Escritos completos sobre Velázquez (2008). Recopilació de 32 textos publicats entre 1964 i 2006.

## Referències

* ↑ Rayón, Fernando «El debate entre los especialistas es esencial para poder avanzar» (en castellà). Ars Magazine, 1 gener-març 2010. Arxivat de l'original el 2013-11-11 [Consulta: 10 febrer 2014].
* ↑ Lafont, Isabel «No he llegado al fondo de Las meninas"» (en castellà). El País, 10-06-2008 [Consulta: 10 febrer 2014].
* ↑ Sorensen, Lee. «Brown, Jonathan M[ayer]». Dictionary of Art Historians. Arxivat de l'original el 2016-09-23. [Consulta: 10 febrer 2014].
# Airão Santa Maria, Airão São João e Vermil

Airão Santa Maria, Airão Sâo Joâo e Vermil (oficialment: Unió de les Freguesies d'Airão Santa Maria, Airão Sâo Joan e Vermil) és una freguesia portuguesa del municipi de Guimarães amb 7,48 km² d'àrea i 3.214 habitants (al cens de 2021). La seua densitat de població és de 429,7 hab/km².

## Història

Es va constituir al 2013, durant una reforma administrativa nacional, per l'agregació de les antigues freguesies de Santa Maria de Airão, Sâo Joâo Baptista de Airão i Vermil i en té la seu a Santa Maria de Airão.

## Demografia

| Freguesia actual | Freguesia actual | Freguesia actual | Freguesies antigues | Freguesies antigues | Freguesies antigues |
| Freguesia | Població(2011) | Àrea(km²) | Freguesia | Població(2011) | Àrea(km²) |
| Airão Santa Maria, Airão São João e Vermil | 3 657 | 7,48 | Santa Maria de Airão | 1 686 | 2,16 |
| Airão Santa Maria, Airão São João e Vermil | 3 657 | 7,48 | São João Baptista de Airão | 827 | 2,82 |
| Airão Santa Maria, Airão São João e Vermil | 3 657 | 7,48 | Vermil | 1 144 | 2,21 |

## Referències

* ↑ INE. «Censos 2021 - resultados preliminares» (en portugués). Arxivat de l'original el 2021-10-05. [Consulta: 29 juliol 2021].
* ↑ Diário da República, 1.ª Série, n.º 19, Lei n.º 11-A/2013 de 28 de janeiro (Reorganização administrativa do território das freguesias). Acedido a 2 de fevereiro de 2013.
* ↑ Encara no hi ha dades de població oficials de la nova configuració d'aquesta freguesia. Els valors presentats es calculen a partir de les dades dels territoris agregats.
* ↑ «Còpia arxivada». Arxivat de l'original el 2013-12-09. [Consulta: 31 gener 2022].
* ↑ INE Instituto Nacional de Estatística.
* ↑ «IGP Instituto Geográfico Português-Carta Administrativa Oficial de Portugal CAOP 2012.1». Arxivat de l'original el 2013-08-27. [Consulta: 31 gener 2022].
# LibreOffice Writer

LibreOffice Writer és el processador de text, de codi obert, del paquet ofimàtic LibreOffice. És una nova branca del projecte d'OpenOffice.org Writer. Writer és un processador de textos similar a Microsoft Word i Corel WordPerfect.
Com en tot el paquet de LibreOffice, es pot utilitzar en una varietat de plataformes, incloent Microsoft Windows, Linux i Macintosh.

## Algunes característiques

* Writer és capaç d'obrir i desar documents en diversos formats, inclòs l'OpenDocument (ODT és el format predeterminat), DOC de Microsoft Word, DOCX, RTF i XHTML.
* Corrector ortogràfic i gramatical (Hunspell)
* Eines de dibuix incorporades
* Funcions de càlcul incorporades
* Editor d'equacions incorporat
* Exportació en format PDF, creació de PDF híbrid (ODF incrustat), creació de formularis PDF
* Possibilitat d'importar i editar fitxers PDF.
* Possibilitat d'editar visualment fitxers HTML, XHTML sense utilitzar codi amb suport WYSIWYG
* Exporta a formats HTML, XHTML, XML
* Exporta a format de llibre electrònic EPUB
* Continguts, índex, bibliografia
* Signatura de documents, xifratge
* Seguiment de canvis durant les revisions, comparació de dos documents
* Integració de bases de dades, inclosa una base de dades de bibliografia
* Fusió de correu
* Criptable i controlable a distància mitjançant l'UNO API
* Els conjunts estilístics OpenType i les variants de caràcters dels tipus de lletra no es poden seleccionar als menús, però es poden especificar manualment a la finestra del tipus de lletra. Per exemple. fontname:ss06&cv03 configuraran el tipus de lletra al conjunt estilístic 6 i escolliran la variant de caràcters 3. Això es basa en la mateixa sintaxi per a la característica de tipus de lletra Graphite.

## Referències

* ↑ «LibreOffice: Features of Writer». The Document Foundation, 2011. Arxivat de l'original el 2012-06-16. [Consulta: 4 setembre 2011].
* ↑ «LibreOffice: System Requirements». The Document Foundation, 2011.
* ↑ The Document Foundation. «Writer, a Word Processor for Every Kind of Document», n.d.. Arxivat de l'original el 22 de juny 2011. [Consulta: 15 juny 2011].
* ↑ The Document Foundation. «Chapter 1 – Introducing Writer», 2012. [Consulta: 1r febrer 2013].
* ↑ The Document Foundation. «Checking Spelling and Grammar», 2011. [Consulta: 15 juny 2011].
* ↑ The Document Foundation. «LibreOffice Version 3.5. Math Guide. Using The Equation Editor», 2012. [Consulta: 1r febrer 2013].
* ↑ Linton, Susan «The New Features in LibreOffice 3.3». Linux Journal, 01-06-2011 [Consulta: 15 juny 2011].
* ↑ The Document Foundation. «Chapter 11. Using Mail Merge. Form letters, mailing labels, and envelopes», 2013. [Consulta: 1r febrer 2013].

## Vegeu també

* Apache OpenOffice Writer
# Cantó de Sant Gervais

El cantó de Sant Gervais és un cantó francès del departament de l'Erau, a la regió del Llenguadoc-Rosselló. Forma part del districte de Besiers, té 11 municipis i el cap cantonal és Sant Gervais.

## Municipis

* Castanet lo Naut
* Combas
* Erépia
* L'Amalon
* Lo Pojòl
* Las Airas
* Ròsis
* Sant Gervais
* Sent Ginièis de Varençal
* Tauçac
* Vilamanha
# Fall River Mills

Fall River Mills és una població dels Estats Units a l'estat de Califòrnia. Segons el cens del 2000 tenia 648 habitants.

## Demografia

Segons el cens del 2000, Fall River Mills tenia 648 habitants, 261 habitatges, i 173 famílies. La densitat de població era de 91,3 habitants/km².
Dels 261 habitatges en un 34,9% hi vivien nens de menys de 18 anys, en un 46% hi vivien parelles casades, en un 15,7% dones solteres, i en un 33,7% no eren unitats familiars. En el 31,8% dels habitatges hi vivien persones soles el 14,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 3,01.
Per edats la població es repartia de la següent manera: un 30,9% tenia menys de 18 anys, un 6,9% entre 18 i 24, un 22,2% entre 25 i 44, un 22,8% de 45 a 60 i un 17,1% 65 anys o més.
L'edat mediana era de 37 anys. Per cada 100 dones de 18 o més anys hi havia 82,9 homes.
La renda mediana per habitatge era de 29.833 $ i la renda mediana per família de 34.306 $. Els homes tenien una renda mediana de 35.197 $ mentre que les dones 21.364 $. La renda per capita de la població era de 15.667 $. Entorn del 22,1% de les famílies i el 27,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fall River Mills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 17 juliol 2010].
* ↑ «Geographic Comparison Table- Fall River Mills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].